techiaith/cofnodycynulliad_en-cy huggingface dataset:
English: I warmly welcome this statement this afternoon from the Minister for Health and Social Services, and the recognition of the innovative work of Aneurin Bevan health board that was mentioned earlier. The Office for National Statistics has estimated that more than 1 million people in Britain have so far suffered from long COVID, and The Sunday Times only this week christened the UK as the long COVID capital of the world. The Welsh Government investment of a £5 million recovery programme to help patients living with this condition is to be very much welcomed. In Islwyn during the recent election campaign, I met many people who had experienced and survived acute COVID, only now to face their own battles with long COVID. One such Islwyn resident, Kate Alderson, has told me of the debilitating fatigue that still endures months later. So, Minister, as our scientific knowledge of acute and long COVID grows every day, will you commit to regularly updating this Senedd on the condition? And with the vast majority of health and social care workers being female and the typical long COVID sufferer being a working-age woman, what action can the Welsh Government take to ensure that women are not disproportionately damaged by the consequences of suffering from long COVID? Thank you.
Welsh: Rwy'n croesawu y datganiad hwn yn gynnes y prynhawn yma gan y Gweinidog Iechyd a Gwasanaethau Cymdeithasol, a'r gydnabyddiaeth o waith arloesol bwrdd iechyd Aneurin Bevan a grybwyllwyd yn gynharach. Mae'r Swyddfa Ystadegau Gwladol wedi amcangyfrif bod mwy nag 1 filiwn o bobl ym Mhrydain hyd yma wedi dioddef o COVID hir, a dim ond yr wythnos hon y bedyddiodd The Sunday Times y DU fel prifddinas COVID hir y byd. Mae buddsoddiad Llywodraeth Cymru o raglen adfer gwerth £5 miliwn i helpu cleifion sy'n byw gyda'r cyflwr hwn i'w groesawu'n fawr. Yn Islwyn yn ystod ymgyrch yr etholiad yn ddiweddar, cyfarfûm â llawer o bobl a oedd wedi profi a goroesi COVID acíwt, dim ond nawr i wynebu eu brwydrau eu hunain gyda COVID hir. Mae un o drigolion Islwyn o'r fath, Kate Alderson, wedi dweud wrthyf am y blinder gwanhaol sy'n dal i barhau fisoedd yn ddiweddarach. Felly, Gweinidog, wrth i'n gwybodaeth wyddonol am COVID acíwt a hir gynyddu'n ddyddiol, a wnewch chi ymrwymo i roi'r newyddion diweddaraf i'r Senedd hon yn rheolaidd am y cyflwr? A gyda'r mwyafrif helaeth o weithwyr iechyd a gofal cymdeithasol yn fenywod a'r dioddefwr COVID hir nodweddiadol yn fenyw o oedran gweithio, pa gamau y gall Llywodraeth Cymru eu cymryd i sicrhau nad yw menywod yn cael eu niweidio'n anghymesur gan ganlyniadau dioddef o COVID hir? Diolch.
English: Thanks very much, Rhianon. I'm very sad to hear that you, of course, like everyone else here, have constituents who have been really affected by this really difficult and long affecting illness. I have made a commitment to ensure that we look at this Adferiad programme on a six-monthly basis, because this is such a novel disease and there's always new evidence. The point that Rhun made earlier about the need to learn from best practice I think is something that I hope we can learn from and build into reforming this programme as we go along. So, I can very much give that commitment. I'm sure that the health committee will be interested in receiving regular updates, and if they ask, I'm sure we can make sure that happens.
Welsh: Diolch yn fawr iawn, Rhianon. Rwy'n drist iawn o glywed bod gennych chi, wrth gwrs, fel pawb arall yma, etholwyr y mae'r salwch gwirioneddol anodd hwn wedi effeithio arnyn nhw ac sy'n cael effaith hir. Rwyf wedi ymrwymo i sicrhau ein bod yn edrych ar y rhaglen Adferiad hon bob chwe mis, oherwydd mae hwn yn glefyd mor newydd ac mae tystiolaeth newydd bob amser. Mae'r pwynt a wnaeth Rhun yn gynharach am yr angen i ddysgu o arfer gorau yn rhywbeth y gobeithiaf y gallwn ddysgu ohono ac adeiladu arno wrth ddiwygio'r rhaglen hon wrth inni fynd ymlaen. Felly, gallaf wir roi'r ymrwymiad hwnnw. Rwy'n siŵr y bydd gan y pwyllgor iechyd ddiddordeb mewn cael diweddariadau rheolaidd, ac os byddant yn gofyn, rwy'n siŵr y gallwn sicrhau bod hynny'n digwydd.
English: I welcome the statement. Minister, can you inform us about the protocol for people who had their first AstraZeneca vaccination and developed complications like thrombosis and who are not listed to receive the second AstraZeneca vaccination? Should they have a booster using Pfizer? If so, when? Thank you.
Welsh: Rwy'n croesawu'r datganiad. Gweinidog, a wnewch chi roi gwybod inni am y protocol ar gyfer pobl a gafodd eu brechiad AstraZeneca cyntaf gan ddatblygu cymhlethdodau fel thrombosis nad ydyn nhw ar y rhestr i gael ail frechiad AstraZeneca? A ddylen nhw gael pigiad atgyfnerthu gan ddefnyddio Pfizer? Os felly, pryd? Diolch.
English: Thank you, Altaf. I'm sure there's an opportunity to go into this in a bit more detail. It's not strictly speaking a long COVID issue. We are of course making sure that we follow the advice of the Joint Committee on Vaccination and Immunisation. That's the way that we determine who gets what vaccine. As the balance of risk is changing in the light of the delta variant, we'll be looking for that guidance to come out from the JCVI. You'll be aware that they did come up with a recommendation that AstraZeneca shouldn't be given to those in the younger cohort, but we're waiting to hear now whether they will want to update that advice in the light of the delta variant, which is moving very quickly, certainly in England, but increasing here in Wales as well.
Welsh: Diolch, Altaf. Rwy'n siŵr bod cyfle i edrych ar hyn mewn ychydig mwy o fanylder. I fod yn fanwl gywir nid yw'n fater o COVID hir. Rydym, wrth gwrs, yn sicrhau ein bod yn dilyn cyngor y Cydbwyllgor ar Imiwneiddio a Brechu. Dyna'r ffordd yr ydym yn penderfynu pwy sy'n cael pa frechlyn. Gan fod cydbwysedd y risg yn newid yng ngoleuni'r amrywiolyn delta, byddwn yn chwilio am y canllawiau hynny gan y Cydbwyllgor ar Imiwneiddio a Brechu. Byddwch yn ymwybodol eu bod wedi cynnig argymhelliad na ddylid rhoi AstraZeneca i'r rhai yn y garfan iau, ond rydym yn aros i glywed nawr a fyddant eisiau diweddaru'r cyngor hwnnw yng ngoleuni'r amrywiolyn delta, sy'n symud yn gyflym iawn, yn sicr yn Lloegr, ond yn cynyddu yma yng Nghymru hefyd.
English: I'd like to thank the Minister, as Rhun did, as co-chair of the cross-party group on long COVID, for your attendance today. I think it demonstrated your seriousness to tackle this issue. I think equally so has been the decision you've taken to make it one of your priorities as one of the first things you do as health Minister. So, it's very pleasing to see that. Some of the issues that were raised by long COVID sufferers in the cross-party group today were particularly the fact that they find it difficult to get past the GP, because of the multitude of symptoms that present, and also the fact that children, they are concerned, are also being affected by this and not being identified. With that in mind, I think a key question for you will be: how will you consider the patient voice in everything that you do, and how will the patient voice scrutinise the decisions you take? Just as an early example of that, one of the things that Long Covid Wales are saying is that they want dedicated long COVID clinics. How do you explain to them that that is the path you've not chosen? How will you explain that to them? And then how will you return to that discussion later down the line when we see, hopefully, the fruits of the actions that you're taking today?
Welsh: Hoffwn ddiolch i'r Gweinidog, fel y gwnaeth Rhun, fel cyd-gadeirydd y grŵp trawsbleidiol ar COVID hir, am eich presenoldeb heddiw. Rwy'n credu bod hyn yn dangos eich bod o ddifrif ynghylch mynd i'r afael â'r mater hwn. Rwy'n credu hefyd bod y penderfyniad yr ydych wedi'i gymryd i'w wneud yn un o'ch blaenoriaethau fel un o'r pethau cyntaf a wnewch fel Gweinidog iechyd yr un mor bwysig. Felly, mae'n braf iawn gweld hynny. Rhai o'r materion a godwyd gan ddioddefwyr COVID hir yn y grŵp trawsbleidiol heddiw oedd y ffaith eu bod yn ei chael yn anodd mynd heibio'r meddyg teulu, oherwydd y llu o symptomau sy'n cael eu harddangos, a hefyd y ffaith bod hyn hefyd yn effeithio ar blant, ac maen nhw'n pryderu nad ydyn nhw'n cael eu nodi. Gyda hynny mewn golwg, rwy'n credu mai un cwestiwn allweddol i chi fydd: sut y byddwch yn ystyried llais y claf ym mhopeth a wnewch, a sut y bydd llais y claf yn craffu ar y penderfyniadau a wnewch chi? Fel enghraifft gynnar o hynny, un o'r pethau y mae COVID Hir Cymru yn ei ddweud yw eu bod eisiau cael clinigau COVID hir pwrpasol. Sut ydych chi'n esbonio iddyn nhw nad dyna'r llwybr yr ydych chi wedi'i ddewis? Sut y byddwch yn egluro hynny iddyn nhw? Ac yna sut y byddwch yn dychwelyd i'r drafodaeth honno yn nes ymlaen pan welwn, gobeithio, ffrwyth y camau yr ydych yn eu cymryd heddiw?
English: Thanks very much, Hefin. Can I thank you also for establishing this long COVID cross-party group? We've heard that complaint also - that many have found it difficult to get past the GP. That's why, on 18 June, the all-Wales guideline for the management of long COVID is going to be launched, giving much clearer guidance to GPs on what they should be looking out for and when they should be referring on. So, all of that should be in place, and I'm hoping that people on that call today will be comforted that it will be put in place. I hope that proves that, actually, we have been listening to patients. I've made a point of listening to patients, of looking at what is being said on social media channels. But also I think it's incumbent upon me to listen to the clinical advice that I'm given, and the advice that I have been given, very clearly, is that the route that we want to follow in Wales, and the route that conforms with our approach, which is to give care as close to home as possible, actually makes sense for us, to make sure that that route is through the GP. What we need to do is to strengthen the understanding of people in primary care, and to make sure that then they are directing into secondary care if and when necessary.
Welsh: Diolch yn fawr iawn, Hefin. A gaf i ddiolch i chi hefyd am sefydlu'r grŵp trawsbleidiol hwn ar COVID hir? Rydym wedi clywed y gŵyn honno hefyd - bod llawer wedi ei chael hi'n anodd mynd heibio'r meddyg teulu. Dyna pam, ar 18 Mehefin, y bydd canllaw Cymru gyfan ar gyfer rheoli COVID hir yn cael ei lansio, gan roi arweiniad llawer cliriach i feddygon teulu ar yr hyn y dylen nhw fod yn edrych amdano a phryd y dylen nhw fod yn atgyfeirio. Felly, dylai hynny i gyd fod ar waith, ac rwy'n gobeithio y bydd pobl ar yr alwad honno heddiw yn cael eu cysuro y bydd yn cael ei roi ar waith. Gobeithio bod hynny'n profi ein bod, mewn gwirionedd, wedi bod yn gwrando ar gleifion. Rwyf wedi gwneud pwynt o wrando ar gleifion, o edrych ar yr hyn sy'n cael ei ddweud ar sianeli cyfryngau cymdeithasol. Ond hefyd rwy'n credu ei bod yn ddyletswydd arnaf wrando ar y cyngor clinigol a roddir i mi, a'r cyngor a roddwyd i mi, yn glir iawn, yw bod y llwybr yr ydym eisiau ei ddilyn yng Nghymru, a'r llwybr sy'n cydymffurfio â'n dull gweithredu, sef rhoi gofal mor agos i gartref â phosibl, mewn gwirionedd yn gwneud synnwyr i ni, i sicrhau bod y llwybr hwnnw drwy'r meddyg teulu. Yr hyn y mae angen inni ei wneud yw cryfhau dealltwriaeth pobl mewn gofal sylfaenol, a sicrhau eu bod wedyn yn cael eu hatgyfeirio i ofal eilaidd os, a phan fo angen.
English: Just one short, single question. A few minutes ago, I received an e-mail from a constituent in north Wales, and I'd be grateful if you could answer their points, following on from your previous response: 'I was watching the news about the announcement of the money for long COVID. The trouble is there are not many staff with experience, and they won't listen to those of us who have the experience and are willing to talk.' How can you assure that constituent and others like them that the staff who are charged with providing them with care will listen to them about the experience and are willing to talk to them about that experience, so that they can co-design the solutions together?
Welsh: Dim ond un cwestiwn byr. Ychydig funudau'n ôl, cefais e-bost gan etholwr yn y gogledd, a byddwn yn ddiolchgar pe baech yn ateb eu pwyntiau, yn dilyn eich ymateb blaenorol: 'Roeddwn i'n gwylio'r newyddion am y cyhoeddiad am yr arian ar gyfer COVID hir. Y drafferth yw nad oes llawer o staff sydd â phrofiad, ac ni fyddan nhw'n gwrando ar y rheini ohonom sydd â'r profiad ac sy'n barod i siarad.' Sut y gallwch sicrhau'r etholwr yna ac eraill tebyg y bydd y staff sy'n gyfrifol am ddarparu gofal iddyn nhw yn gwrando arnyn nhw'n sôn am y profiad ac yn barod i siarad â nhw am y profiad hwnnw, fel y gallant gyd-lunio'r atebion gyda'i gilydd?
English: Thanks very much, Mark. If you follow the logic of that, it would suggest that, actually, GPs couldn't refer anyone on unless they'd experienced the illness themselves. We have to follow the fact that, actually, GPs and people in primary care follow guidance and they follow guidelines that we have set for them, which is generally based on NICE guidelines, which has all been clinically proven. That's why we're making sure that we're going via the primary care route. I think it's really important that we give that advice, that we train people up within the primary care communities and that they know where they can go for help. I can assure you that the patient voice is being heard. That's why we are going down this route, because what they've told us is, 'Not enough GPs understand what we're going through'. That's why we're strengthening these guidelines.
Welsh: Diolch yn fawr iawn, Mark. Os dilynwch resymeg hynny, byddai'n awgrymu, mewn gwirionedd, na allai meddygon teulu atgyfeirio unrhyw un oni bai eu bod wedi profi'r salwch eu hunain. Mae'n rhaid inni ddilyn y ffaith bod meddygon teulu a phobl mewn gofal sylfaenol, mewn gwirionedd, yn dilyn canllawiau a'u bod yn dilyn canllawiau yr ydym wedi'u gosod ar eu cyfer, sydd fel arfer yn seiliedig ar ganllawiau NICE, sydd i gyd wedi'u profi'n glinigol. Dyna pam ein bod ni'n gwneud yn siŵr ein bod ni'n mynd ar hyd y llwybr gofal sylfaenol. Rwy'n credu ei bod yn bwysig iawn ein bod yn rhoi'r cyngor hwnnw, ein bod yn hyfforddi pobl o fewn y cymunedau gofal sylfaenol a'u bod yn gwybod i ble y gallan nhw fynd am help. Gallaf eich sicrhau bod llais y claf yn cael ei glywed. Dyna pam ein bod yn dilyn y trywydd hwn, oherwydd yr hyn y maen nhw wedi'i ddweud wrthym yw, 'Nid oes digon o feddygon teulu'n deall yr hyn yr ydym yn mynd drwyddo'. Dyna pam yr ydym yn cryfhau'r canllawiau hyn.
English: I thank the Minister. The Health Protection (Coronavirus Restrictions) (No. 5) (Wales) (Amendment) (No. 11) Regulations 2021 and the Health Protection (Coronavirus Restrictions) (No. 5) (Wales) (Amendment) (No. 12) Regulations 2021 are next. In accordance with Standing Order 12.24, unless a Member objects, the two motions, under items 5 and 6, will be grouped for debate, with votes taken separately.
Welsh: Diolch i'r Gweinidog. Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 11) 2021 a Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 12) 2021 sydd nesaf. Yn unol â Rheol Sefydlog 12.24, oni bai fod Aelod yn gwrthwynebu, bydd y ddau gynnig yma - o dan eitemau 5 a 6, felly - yn cael eu grwpio ar gyfer y ddadl, ond yn cael pleidleisiau ar wahân.
English: I see no objections, and therefore I call on the Minister for health to present the two sets of regulations.
Welsh: Dwi ddim yn gweld gwrthwynebiad, felly dwi'n galw ar y Gweinidog iechyd i gyflwyno'r ddau set o reoliadau.
English: Thank you very much, Llywydd. I formally move the motions before us. The Health Protection (Coronavirus Restrictions) (No. 5) (Wales) Regulations 2020 set the legislative framework for the four alert levels described in the coronavirus management plan. Members will know that a review of restrictions must be held on a three-weekly basis. The most recent review was conducted on 3 June. All regulations related to coronavirus are made through the urgent affirmative process. This allows the Cabinet to make changes immediately to the regulations whilst still enabling Members to discuss them within 28 days of them coming into force. It's important that we do scrap restrictions as soon as possible if they are no longer proportionate, given the significant social and economic impact that they can have on the basic freedoms of people and businesses in Wales. For this reason, I encourage Members to support these amendments.
Welsh: Diolch yn fawr, Llywydd. Rwy'n cynnig y cynnig sydd ger ein bron. Roedd y Rheoliadau Diogelu Iechyd (Cyfyngiadau Coronafeirws) (Rhif 5) (Cymru) 2020 yn gosod y fframwaith deddfwriaethol ar gyfer y pedair lefel rhybudd a ddisgrifir yn y cynllun rheoli coronafeirws. Bydd yr Aelodau'n gwybod bod yn rhaid cynnal adolygiad o'r cyfyngiadau bob tair wythnos. Cafodd yr adolygiad diwethaf ei gynnal ar 3 Mehefin. Mae'r holl reoliadau cyfyngiadau coronafeirws yn cael eu gwneud drwy'r weithdrefn gadarnhaol frys. Mae hyn yn caniatáu i'r Cabinet wneud newidiadau ar unwaith i'r rheoliadau, ond yn dal i alluogi Aelodau i'w trafod nhw o fewn 28 diwrnod iddynt ddod i rym. Mae'n bwysig ein bod yn cael gwared ar gyfyngiadau cyn gynted â phosibl os nad ydynt yn gymesur bellach, o gofio'r effaith gymdeithasol ac economaidd sylweddol y maen nhw'n gallu'i chael ar ryddid sylfaenol pobl a busnesau yng Nghymru. Am y rheswm yma, dwi'n annog yr Aelodau i gefnogi'r diwygiadau hyn.
English: Can I first of all say to the Minister that we'll be supporting, as Welsh Conservatives, the regulations this afternoon, as these regulations are clearly in regard to opening up our society and economy, which, of course, we support? I did notice in your opening comments, Minister, that you mentioned that every adult in Wales has been offered the vaccine. It's not specifically in regard to these regulations, but as you mentioned that point, I did want to just ask on that point, because, certainly, there are some people who are not registered with GPs who have not been offered the vaccination. So, perhaps you could clarify whether, indeed, all adults have been offered the vaccine, and, if so, how those who are not registered with GPs have already been offered the vaccine, because that's certainly not the case from some of the feedback I've received. In regard to the regulations, can I ask whether an equality impact assessment has been carried out in regard to these regulations? I ask the question in the context of thinking about the regulations last year, when we're thinking about those who have autism. If we can remember back, those with autism were only permitted to exercise once a day, and the regulations, I think, were later amended. So, it's important that, as we come out of the lockdown and restrictions are eased, we take all groups with us as best we can. I noticed there wasn't any mention of an equality impact assessment within the explanatory memorandum, so perhaps you could just address that point as well, Minister.
Welsh: A gaf i ddweud wrth y Gweinidog yn gyntaf y byddwn ni'r Ceidwadwyr Cymreig yn cefnogi'r rheoliadau y prynhawn yma, gan fod y rheoliadau hyn yn amlwg yn ymwneud ag agor ein cymdeithas a'n heconomi, yr ydym, wrth gwrs, yn eu cefnogi? Sylwais yn eich sylwadau agoriadol, Gweinidog, ichi sôn bod pob oedolyn yng Nghymru wedi cael cynnig y brechlyn. Nid yw'n ymwneud yn benodol â'r rheoliadau hyn, ond gan i chi sôn am y pwynt hwnnw, roeddwn i eisiau gofyn ar y pwynt hwnnw, oherwydd, yn sicr, mae rhai pobl nad ydyn nhw wedi cofrestru gyda meddygon teulu heb gael cynnig y brechiad. Felly, efallai y gwnewch chi egluro a yw pob oedolyn, yn wir, wedi cael cynnig y brechlyn, ac, os felly, sut y mae'r rhai nad ydyn wedi cofrestru gyda meddygon teulu eisoes wedi cael cynnig y brechlyn, oherwydd yn sicr nid yw hynny'n wir yn ôl rhywfaint o'r adborth a gefais. O ran y rheoliadau, a gaf i ofyn a oes asesiad o'r effaith ar gydraddoldeb wedi'i gynnal mewn cysylltiad â'r rheoliadau hyn? Gofynnaf y cwestiwn yng nghyd-destun meddwl am y rheoliadau y llynedd, pan fyddwn yn meddwl am y rhai sydd ag awtistiaeth. Os gallwn gofio'n ôl, dim ond unwaith y dydd y caniatawyd i'r rheini ag awtistiaeth wneud ymarfer corff, ac rwy'n credu bod y rheoliadau wedi'u diwygio'n ddiweddarach. Felly, mae'n bwysig, wrth i ni ddod allan o'r cyfyngiadau symud a bod cyfyngiadau'n cael eu llacio, ein bod yn mynd â phob grŵp gyda ni gystal ag y gallwn. Sylwais nad oedd sôn o gwbl am asesiad o'r effaith ar gydraddoldeb yn y memorandwm esboniadol, felly efallai y gwnewch chi ymdrin â'r pwynt hwnnw hefyd, Gweinidog.
English: This is a debate, not a statement; therefore, you'll respond at the end, Minister.
Welsh: Dadl yw hon, nid datganiad; felly, byddwch yn ymateb ar y diwedd, Gweinidog.
English: Sorry, you're right.
Welsh: Sori, chi'n iawn.
English: That's fine, we're both making mistakes today. I vacated this chair - no, David Rees vacated this chair in order to take part in the debate, then I promptly forgot to call him. So, now, I will call David Rees, as the Chair of the legislation committee.
Welsh: Mae'n iawn, mae'r ddwy ohonom ni'n gwneud camgymeriadau heddiw. Gadewais y gadair hon - na, gadawodd David Rees y gadair hon er mwyn cymryd rhan yn y ddadl, yna anghofiais ei alw. Felly, nawr, rwy'n galw ar David Rees, Cadeirydd y pwyllgor deddfwriaeth.
English: The Minister to respond to the debate.
Welsh: Y Gweinidog i ymateb i'r ddadl nawr.
English: Thank you very much, and I thank David Rees for looking at this in his role as committee Chair.
Welsh: Diolch yn fawr, a diolch i David Rees, gyntaf i gyd, am edrych ar hwn yn ei swydd ef fel Cadeirydd y pwyllgor.
English: Thank you, Minister. I'm still thinking about the First Minister in a nightclub; I'm fascinated to think which nightclub he might attend. The proposal is to agree the motion under item 5. Does any Member object? I see no objections, and therefore the motion is agreed in accordance with Standing Order 12.36.
Welsh: Diolch i'r Gweinidog. Dwi dal yn meddwl am y Prif Weinidog yn y clwb nos; dwi'n fascinated i feddwl i ba glwb nos mae e'n mynd. Y cwestiwn felly yw: a ddylid derbyn y cynnig o dan eitem 5? A oes unrhyw Aelod yn gwrthwynebu hynny? Dwi ddim yn gweld gwrthwynebiad i hynny, felly mae'r cynnig wedi ei dderbyn yn unol â Rheol Sefydlog 12.36.
English: The next proposal is to agree the motion under item 6. Does any Member object? No. Therefore, the motion is agreed in accordance with Standing Order 12.36.
Welsh: Y cynnig nesaf, felly, a'r cwestiwn yw: a ddylid derbyn y cynnig o dan eitem 6? A oes unrhyw Aelod yn gwrthwynebu hynny? Nac oes. Felly, mae'r cynnig wedi'i dderbyn yn unol â Rheol Sefydlog 12.36.
English: We'll move now to item 7 and 8, and, in accordance with Standing Order 12.24, unless a Member objects, the two motions under items 7 and 8 will be grouped for debate with votes taken separately. Are there any objections to that grouping? No.
Welsh: Eitemau 7 ac 8 sydd nesaf, ac, yn unol â Rheol Sefydlog 12.24, oni bai fod Aelod yn gwrthwynebu, bydd y ddau gynnig o dan eitemau 7 ac 8 yn cael eu grwpio ar gyfer y ddadl ond eu pleidleisio arnynt ar wahân. Oes yna wrthwynebiadau i hynny? Nac oes.
English: Therefore, I call on the Minister for Climate Change to introduce these regulations - Julie James.
Welsh: Felly, dwi'n galw ar y Gweinidog Newid Hinsawdd i gyflwyno'r rheoliadau yma - Julie James.
English: I have no speakers to this item, and therefore I assume that the Minister doesn't wish to respond. So, I will ask the question that the proposal under item 7 be agreed. Does any Member object? No. The motion is therefore agreed under Standing Order 12.36.
Welsh: Does gyda fi neb yn dewis siarad ar yr eitem yma, felly dwi'n cymryd dyw'r Gweinidog ddim yn dymuno ymateb. Felly, dwi'n gofyn y cwestiwn: a ddylid derbyn y cynnig o dan eitem 7? A oes unrhyw Aelod yn gwrthwynebu? Nac oes. Felly, mae'r cynnig yna wedi'i dderbyn o dan Reol Sefydlog 12.36.
English: Next, the proposal to agree the motion under item 8. Does any Member object? No. That motion is also agreed.
Welsh: A'r cwestiwn nesaf yw: a ddylid derbyn y cynnig o dan eitem 8? A oes Aelod yn gwrthwynebu? Nac oes. Felly, mae'r cynnig yna hefyd wedi'i dderbyn.